Document ID: 31997D0245

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Μαρτίου 1997 για τη θέσπιση των όρων κοινοποίησης από τα κράτη μέλη ορισμένων πληροφοριών που απευθύνονται στην Επιτροπή στο πλαίσιο του συστήματος των ιδίων πόρων των Κοινοτήτων (97/245/ΕΚ, Ευρατόμ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 94/728/ΕΚ, Ευρατόμ του Συμβουλίου, της 31ης Οκτωβρίου 1994, σχετικά με το σύστημα των ιδίων πόρων των Ευρωπαϊκών Κοινοτήτων (1), και ιδίως το άρθρο 8 παράγραφος 2,
τον κανονισμό (ΕΟΚ, Ευρατόμ) αριθ. 1552/89 του Συμβουλίου, της 29ης Μαΐου 1989, για την εφαρμογή της απόφασης 88/376/ΕΟΚ, Ευρατόμ, σχετικά με το σύστημα των ιδίων πόρων των Ευρωπαϊκών Κοινοτήτων (2), όπως τροποποιήθηκε τελευταία από τον κανονισμό (Ευρατόμ, ΕΚ) αριθ. 1355/96 (3), και ιδίως τα άρθρα 6 και 17,
μετά από διαβούλευση με τη συμβουλευτική επιτροπή ιδίων πόρων,
Εκτιμώντας:
ότι το Συμβούλιο θέσπισε στον κανονισμό (Ευρατόμ, ΕΚ) αριθ. 1355/96 διατάξεις που αποβλέπουν στη βελτίωση ορισμένων τμημάτων του μηχανισμού πληροφόρησης της Επιτροπής από τα κράτη μέλη, όσον αφορά την παρακολούθηση των ενεργειών των εν λόγω κρατών σε θέματα είσπραξης των ιδίων πόρων, και ιδίως εκείνων που αμφισβητούνται λόγω παρατυπιών και απατών 7
ότι οι εν λόγω βελτιώσεις αφορούν κυρίως την κατάρτιση των μηνιαίων και τριμηνιαίων λογιστικών καταστάσεων των σχετικών με τους ιδίους πόρους, την περιγραφή των απατών και παρατυπιών που έχουν ήδη επισημανθεί και αφορούν ποσό δασμών μεγαλύτερο των 10 000 Ecu καθώς και το περιεχόμενο της ετήσιας έκθεσης 7
ότι οι όροι των κοινοποιήσεων αυτών καταρτίζονται από την Επιτροπή μετά από διαβούλευση με τη συμβουλευτική επιτροπή ιδίων πόρων 7
ότι πρέπει να προβλεφθούν κατάλληλες προθεσμίες για την εφαρμογή των όρων κοινοποίησης από τα κράτη μέλη,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Οι μηνιαίες και τριμηνιαίες καταστάσεις των λογιστικών εγγράφων των ιδίων πόρων που αναφέρονται στο άρθρο 6 παράγραφος 3α) και 3β) του κανονισμού (ΕΟΚ, Ευρατόμ) αριθ. 1552/89 καταρτίζονται από τα κράτη μέλη σύμφωνα με τα υποδείγματα καταστάσεων που επισυνάπτονται στα παραρτήματα Ι, ΙΙ και ΙΙΙ.
2. Οι καταστάσεις που καταρτίζονται σύμφωνα με τα υποδείγματα που αναφέρονται στην προηγούμενη παράγραφο, διαβιβάζονται για πρώτη φορά, αντιστοίχως, για το μήνα Απρίλιο όσον αφορά τη μηνιαία κατάσταση και για το δεύτερο τρίμηνο 1997 όσον αφορά την τριμηνιαία κατάσταση.
Άρθρο 2
1. Οι περιγραφές των απατών και παρατυπιών που έχουν ήδη επισημανθεί και αφορούν ποσό δασμών που υπερβαίνει τα 10 000 Ecu, καθώς και η κατάσταση σχετικά με τις περιπτώσεις παρατυπιών και απατών που έχουν ήδη κοινοποιηθεί στην Επιτροπή αλλά δεν αποτέλεσαν το αντικείμενο αναφοράς είσπραξης, διαγραφής ή μη είσπραξης, που αναφέρονται στο άρθρο 6 παράγραφος 4 του κανονισμού (ΕΟΚ, Ευρατόμ) αριθ. 1552/89, καταρτίζονται από τα κράτη μέλη σύμφωνα με τα υποδείγματα του δελτίου απατών και του δελτίου ενημέρωσης που επισυνάπτονται στα παραρτήματα IV και V.
2. Τα δελτία απατών και τα δελτία ενημέρωσης που καταρτίζονται σύμφωνα με τα υποδείγματα που αναφέρονται στην προηγούμενη παράγραφο διαβιβάζονται για πρώτη φορά τον Απρίλιο του 1997.
Άρθρο 3
1. Η ετήσια έκθεση σχετικά με τα σπουδαιότερα προβλήματα που ανέκυψαν κατά την εφαρμογή του κανονισμού (ΕΟΚ, Ευρατόμ) αριθ. 1552/89, η οποία αναφέρεται στο άρθρο 17 παράγραφος 3 του εν λόγω κανονισμού, καταρτίζεται σύμφωνα με το υπόδειγμα έκθεσης που επισυνάπτεται στο παράρτημα VI.
2. Η έκθεση που καταρτίζεται σύμφωνα με το υπόδειγμα που αναφέρεται στην προηγούμενη παράγραφο διαβιβάζεται για πρώτη φορά πριν τις 30 Απριλίου 1997.
Άρθρο 4
Τα κράτη μέλη γνωστοποιούν στην Επιτροπή, πριν τις 31 Μαρτίου 1997, τις υπηρεσίες ή οργανισμούς που έχουν την ευθύνη για την κατάρτιση των καταστάσεων, των δελτίων και της έκθεσης που αποτελούν το αντικείμενο της παρούσας απόφασης.
Άρθρο 5
Η παρούσα απόφαση απευθύνεται στα κράτη μέλη.
Βρυξέλλες, 20 Μαρτίου 1997.

Labels: 2
12
11
15